Všeobecne záväzné nariadenie obce Jakubovany č. 2/2012

o miestnej dani z nehnuteľností

Obec Jakubovany, Obecné zastupiteľstvo v Jakubovanoch v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami § 4 a súvisiacich ustanovení a § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Jakubovany

**Časť I.**

**Všeobecné ustanovenia**

**§ 1**

**Úvodné ustanovenie**

Základné náležitosti o miestnej dani za nehnuteľnosti sú ustanovené v § 4 a nasl. zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

1. Obec Jakubovany ako správca dane (ďalej len „správca dane“) zavádza s účinnosťou od

 1. januára 2013 miestnu daň z nehnuteľností.

1. Predmetom tohto všeobecne záväzného nariadenia je určenie náležitosti miestnej dani z nehnuteľností v zmysle príslušných ustanovení zákona č. 582/2004 Z.z..

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dani z nehnuteľností, ktorá zahŕňa:

1. daň z pozemkov,
2. daň zo stavieb,
3. daň z bytov a z nebytových priestorov v bytovom dome (ďalej len „daň z bytov“).

**Časť II.**

**Daň z pozemkov**

**§ 4**

**Hodnoty pozemkov**

Správca dane ustanovuje na území obce Jakubovany hodnotu pozemku, ktorou sa pri výpočte základu dane z pozemkov násobí výmera pozemku v m2 za

1. 0,2559 EUR / m2 – orná pôda
2. 0,0494 EUR / m2 – trvalé trávne porasty
3. 0,0567 EUR / m2 – lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy v prípade, ak daňovník nepreukáže hodnotu pozemku znaleckým posudkom
4. 13,27 EUR / m2 – stavebné pozemky
5. 1,32 EUR / m2 – záhrady, zastavané plochy a nádvoria a ostatné plochy.

**§ 5**

**Sadzba dane**

1. Správca dane určuje pre pozemky na území obce Jakubovany, okrem sadzby určenej podľa

 ods. 2 tohto paragrafu ročnú sadzbu dane z pozemkov nasledovne:

- 2 -

1. orná pôda, chmeľnice, vinice, ovocné sady, trvalé trávnaté porasty 0,40 %
2. záhrady 0,50 %
3. zastavané plochy a nádvoria, ostatné plochy 0,50 %
4. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy 1,00 %
5. stavebné pozemky 0,25 %.
6. Správca dane určuje na pozemky, na ktorých sa nachádza zariadenie na výrobu elektriny zo slnečnej energie (fotovoltaické elektrárne) ročnú sadzbu dane z pozemkov:
7. orná pôda, chmeľnice, vinice a ovocné sady, trvalé trávnaté porasty 1,25 %

**Časť III.**

**Daň zo stavieb**

**§ 6**

**Sadzba dane**

1. Správca dane určuje pre stavby na území obce Jakubovany ročnú sadzbu dane zo stavieb za každý aj začatý m2 zastavanej plochy nasledovne:
2. 0,066 EUR za stavby na bývanie a drobné stavby, ktoré majú doplnkovú funkciu pre hlavnú stavbu
3. 0,033 EUR za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
4. 0,099 EUR za stavby rekreačných a záhradkárskych chát a domčekov na individuálnu rekreáciu
5. 0,165 EUR za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov
6. 0,330 EUR za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
7. 0,330 EUR za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
8. 0,099 EUR za ostatné stavby neuvedené v písmenách a) až f).

2. Správca dane určuje pri viacpodlažných stavbách pre všetky druhy stavieb príplatok za podlažie 0,05 EUR za každé ďalšie podlažie okrem prvého nadzemného podlažia.

**Časť IV.**

**Daň z bytov**

**§ 7**

**Sadzba dane**

Správca dane určuje na území obce Jakubovany ročnú sadzbu dane z bytov a nebytových priestorov 0,095 EUR za každý aj začatý m2 podlahovej plochy bytu a nebytového priestoru.

**Článok V.**

**Spoločné, zrušovacie a záverečné ustanovenia**

**§ 8**

**Oslobodenie od dane a zníženie dane z nehnuteľností**

1. Správca dane od dane z pozemkov oslobodzuje:

1. pozemky vo vlastníctve právnických osôb, ktoré nie sú založené alebo zriadené na podnikanie
2. pozemky verejne prístupných parkov, priestorov a športovísk
3. pozemky funkčne spojené so stavbami slúžiacimi verejnej doprave

2. Správca dane poskytuje zníženie dane z pozemkov vo výške:

1. 50 % z daňovej povinnosti na pozemky, ktorých vlastníkmi sú občania starší ako 70 rokov, ak tieto pozemky slúžia výhradne na ich osobnú potrebu

- 3 -

3. Správca dane od dane zo stavieb oslobodzuje:

1. stavby vo vlastníctve právnických osôb, ktoré nie sú založené alebo zriadené na podnikanie

4. Správca dane poskytuje zníženie dane zo stavieb a dane z bytov vo výške:

1. 50 % z daňovej povinnosti na stavby na bývanie a byty vo vlastníctve občanov starších

 ako 70 rokov.

5. Správca dane ustanovuje, že veková hranica občanov na poskytnutie oslobodenia pozemkov, stavieb a bytov od dane alebo zníženia daňovej povinnosti je viac ako 70 rokov.

**§ 9**

**Suma dane**, **ktorú správca dane nevyrubí**

Obec Jakubovany ako správca dane z nehnuteľností ustanovuje, že daň v úhrne najviac do 3 EUR nebude vyrubovať.

**§ 10**

**Zrušovacie ustanovenia**

Týmto VZN sa zrušuje Všeobecne záväzné nariadenie Obce Jakubovany č. 6/2011.

**§ 11**

**Záverečné ustanovenia**

Obecné zastupiteľstvo v Jakubovanoch sa uznieslo na vydaní tohto VZN na svojom zasadnutí dňa 14.12.2012 uznesením č.65 a toto VZN nadobúda účinnosť dňom 01.01.2013.

 Ing. Anton Janičina

 starosta obce